Leikarar og tökulið Síðustu veiðiferðarinnar . Efri röð frá vinstri : Hrund Snorradottir , Guðmundur Garðarsson , Suvi Korpela , Halldór Gylfason , Jóhann Sigurðarson , Örn Marinó Arnarson , Þorkell Harðarson , Ylfa Marín Haraldsdóttir , Árni Þorbjörn Gústafsson og Hallur Ingólfsson ( bakvið Árna ) . Neðri röð frá vinstri : Bergsteinn Björgúlfsson , Hjálmar Hjálmarsson , Hilmir Snær Guðnason , Þröstur Leó Gunnarsson , Þorsteinn Bachmann og Daníel Gylfason . Markelsbræður , Þorkell Harðarson og Örn Marinó Arnarson , tóku upp sína fyrstu leiknu bíómynd í sumar og kallast hún Síðasta veiðiferðin . Áætlað er að frumsýna myndina á fyrstu mánuðum næsta árs . Þorkell og Örn Marinó leikstýra , framleiða og skrifa handritið , sem fjallar um hóp manna á miðjum aldri sem skreppa í veiðitúr . Skemmst er frá því að segja að förin verður í skrautlegra lagi . Einvalalið leikara fer með helstu hlutverk , þeir Hilmir Snær Guðnason , Þorsteinn Bachmann , Halldór Gylfason , Hjálmar Hjálmarsson , Jóhann Sigurðarson og Þröstur Leó Gunnarsson . Einnig koma við sögu Edda Björg Eyjólfsdóttir , Halldóra Geirharðsdóttir , Edda Arnljótsdóttir , Ylfa Marín Haraldsdottir , Vivian Ólafsdóttir , Ásta Júlía Elíasdóttir og Lilja Nótt Þórarinsdóttir . Bubba Morthens bregður sömuleiðis fyrir . Bergsteinn Björgúlfsson sér um kvikmyndatöku og Árni Þorbjörn Gústafsson um hljóð . Ólafur Jónasson gerir leikmynd og Suvi Korpela sér um framkvæmdastjórn . Sigvaldi Kárason klippir og Hallur Ingólfsson gerir tónlist . Klapptré er sjálfstæður miðill sem birtir fréttir , viðhorf , gagnrýni og tölulegar upplýsingar um íslenska kvikmynda - og sjónvarpsbransann . Ritstjóri og ábyrgðarmaður er Ásgrímur Sverrisson .